KTB ขายหุ้น TNITY ทั้งหมดให้ผู้บริหารนิติพลคลินิก
KTB ขายหุ้น TNITY ทั้งหมดให้ผู้บริหารนิติพลคลินิก
22 พ.ค. 2558

บริษัท ทรีนีตี้ วัฒนา จำกัด (มหาชน) หรือ TNITY ระบุว่า ธนาคารกรุงไทย จำกัด (มหาชน) หรือ KTB ซึ่งเป็นผู้ถือหุ้นใหญ่ของบริษัทจำนวน 38,390,625 หุ้น  คิดเป็นสัดส่วน 19.44% ของทุนชำระแล้ว ได้ขายหุ้นทั้งหมดที่ถืออยู่ให้กับนายแพทย์นิติพล ชัยสกุลชัย ซึ่งเป็นผู้ก่อตั้งและผู้บริหารนิติพลคลีนิก
ทั้งนี้ ปัจจุบัน KTB มีกรรมการผู้แทนในบริษัทจำนวน 2 คนจากกรรมการบริษัท 11 คน ด้วยจำนวนกรรมการและการเปลี่ยนแปลงโครงสร้างผู้ถือหุ้นดังกล่าว ไม่ส่งผลกระทบต่อโครงสร้างการบริหาร หรือการดำเนินธุรกิจหลักของบริษัท
ด้าน ธนาคารกรุงไทย จำกัด (มหาชน) ระบุว่า สำหรับการขายหุ้นดังกล่าวเพื่อลดสัดส่วนการถือหุ้นให้เป็นไปตามเกณฑ์ของธนาคารแห่งประเทศไทย